**ՀՀ Տավուշի մարզպետի տեղակալ Լևոն Սարգսյանի ելույթը Դիլիջանի քաղաքապետարանում Ազգային հիփոթեքային ընկերության և KPC կոնսորցիումի կողմից կազմակերպած <<Ջերմ օջախ>> էներգաարդյունավետ ծրագրի ներկայացման ժամանակ**

 Հարգելի կազմակերպիչներ, համայնքների ղեկավարներ, բանկային համակարգի ներկայացուցիչներ, սիրելի հյուրեր.

 բոլորիդ ողջունում եմ և շնորհավորում այս կարևոր ծրագրի մեկնարկի կապակցությամբ և ուզում եմ նշել, որ բնակարանային խնդրի լուծումը սահմանամերձ Տավուշի մարզի կարևորագույն հարցերից է: Դրանց իրականացմանն ուղղված յուրաքանչյուր ծրագիր խրախուսվում է ինչպես մարզպետարանի, այնպես էլ ՀՀ կառավարության կողմից: Առաջարկվող ծրագիրը, որի նպատակն է շահագործման քիչ ծախսերով վերանորոգված բնակարան ունենալը, բարելավել կենսապայմանները, նվազեցնել բնակարաններում էներգիայի ծախսը, իր բնույթով սոցիալական է, և ես կոչ եմ անում ծրագրի կազմակերպիչներին ընտրեն այնպիսի գործիքակազմ, որպեսզի ծրագրից կարողանան օգտվել նաև հեռավոր գյուղական համայնքների բնակիչները: Միայն համատեղ, թիմային ջանքերով հնարավոր կլինի աջակցել բնակարանի վերանորոգման կարիք ունեցող սոցիալապես անապահով ընտանիքներին: